Document ID: 31999R1062

ΚΑΝΟΝΙΣΜΟΣ (ΕΚ) αριθ. 1062/1999 ΤΗΣ ΕΠΙΤΡΟΠΗΣ
της 21ης Μαΐου 1999
για τροποποίηση του κανονισμού (ΕΟΚ) αριθ. 1858/93 περί λεπτομερών κανόνων εφαρμογής του κανονισμού (ΕΟΚ) αριθ. 404/93 του Συμβουλίου όσον αφορά το καθεστώς αντισταθμιστικής ενίσχυσης για την απώλεια εσόδων από την εμπορία στον τομέα της μπανάνας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, για την κοινή οργάνωση αγοράς στον τομέα της μπανάνας(1), όπως τροποποιήθηκε τελευταία με τον κανονισμό (ΕΚ) αριθ. 1637/98(2), και ιδίως το άρθρο 12 παράγραφοι 4 και 6 και το άρθρο 14,
Εκτιμώντας:
(1) ότι με τον κανονισμό (ΕΟΚ) αριθ. 1858/93 της Επιτροπής(3), όπως τροποποιήθηκε τελευταία με τον κανονισμό (ΕΚ) αριθ. 796/95(4), θεσπίστηκαν οι λεπτομέρειες εφαρμογής του καθεστώτος αντισταθμιστικής ενίσχυσης για την απώλεια εσόδων από την εμπορία στον τομέα της μπανάνας·
(2) ότι, σύμφωνα με τη δέσμευση που ανέλαβε η Επιτροπή όταν το Συμβούλιο έλαβε τις αποφάσεις σχετικά με την περίοδο 1998/99, για διάφορα γεωργικά προϊόντα, και όταν θεσπίστηκε το εισαγωγικό καθεστώς που εφαρμόζεται στην εισαγωγή μπανανών, συνιστάται να αυξηθούν τα κατ' αποκοπή έσοδα αναφοράς για τον καθορισμό της αντισταθμιστικής ενίσχυσης για το έτος 1998, καθώς και από το 1999 και μετά· ότι θα πρέπει να ενταχθούν τα νέα αυτά ποσά στο μηχανισμό του κανονισμού (ΕΟΚ) αριθ. 1858/93·
(3) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μπανάνας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 του κανονισμού (ΕΟΚ) αριθ. 1858/93 η παράγραφος 2 αντικαθίσταται από το ακόλουθο κείμενο: "2. Τα κατ' αποκοπή έσοδα αναφοράς καθορίζονται για το έτος 1998 σε 62,25 ευρώ ανά 100 kg καθαρού βάρους, και από το 1999 και μετά σε 64,03 ευρώ ανά 100 kg καθαρού βάρους, για τις πράσινες μπανάνες στο στάδιο εξόδου από το χώρο συσκευασίας."
Άρθρο 2
Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Μαΐου 1999.

Labels: 4
17
5
3
6